P6_TA(2005)0257

Süvalesta taastamiskava Loode-Atlandil *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega kehtestatakse süvalesta varude taastamise kava Loode-Atlandi Kalastusorganisatsiooni raames (KOM(2004)0640 - C6-0197/2004 - 2004/0229(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2004)0640) [1];

- võttes arvesse EÜ asutamislepingu artiklit 37, mille kohaselt nõukogu konsulteeris Euroopa Parlamendiga (C6-0197/2004);

- võttes arvesse kodukorra artiklit 51;

- võttes arvesse kalanduskomisjoni raportit (A6-0116/2005),

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti informeerida, kui ta kavatseb kõrvale kalduda Euroopa Parlamendi poolt heakskiidetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Pealkiri

Nõukogu määruse ettepanek, millega kehtestatakse süvalesta varude taastamise kava Loode-Atlandi Kalastusorganisatsiooni raames | (Ei puuduta eestikeelset versiooni.) |

Muudatusettepanek 2

Põhjendus 7

(7) Taastamiskava tuleb rakendada alaliselt. Selle jaoks tuleb kindlaks määrata menetlus selliste aluste nimekirja edastamiseks, millele on välja antud kalapüügiluba kooskõlas nõukogu 27. juuni 1994. aasta määrusega (EÜ) nr 1627/94, millega nähakse ette kalapüügilube käsitlevad üldsätted. | (7) Seetõttu tuleb taastamiskava lisada lõplikult ühenduse õigusesse. Selle jaoks tuleb kindlaks määrata menetlus selliste aluste nimekirja edastamiseks, millele on välja antud kalapüügiluba kooskõlas nõukogu 27. juuni 1994. aasta määrusega (EÜ) nr 1627/94, millega nähakse ette kalapüügilube käsitlevad üldsätted. |

Muudatusettepanek 3

Põhjendus 9

(9) Täiendavad kontrollimeetmed on vajalikud, et tagada taastamiskava tõhus rakendamine ühenduse tasandil ja kindlustada järjepidevus nõukogus muudel aladel vastu võetud taastamiskavadega. Meetmed peaksid sisaldama kohustust teavitada liikmesriigi sadamat sinna sisenemisest, samuti lubatud kõikumise piiramist. | (9) Täiendavad kontrollimeetmed on vajalikud, et tagada taastamiskava tõhus rakendamine ühenduse tasandil ja kindlustada järjepidevus nõukogus muudel aladel vastu võetud taastamiskavadega. Nimetatud meetmed peaksid sisaldama kohustust eelnevalt teavitada sisenemisest liikmesriikide määratud sadamatesse. |

Muudatusettepanek 4

Artikli 3 lõike 1 teine lõik

Kui NAFO siiski leiab, et nimetatud lubatud kogupüügi (TAC) piirangutest ei piisa süvalesta varude säästva püügi tagamiseks, muudab nõukogu komisjoni ettepaneku põhjal kvalifitseeritud häälteenamusega esimeses lõikes sätestatud TACi piiranguid vastavalt NAFO otsusele. | Kui NAFO siiski leiab, et nimetatud lubatud kogupüügi (TAC) piirangutest ei piisa süvalesta varude säästva püügi tagamiseks (või kui vastupidiselt on täheldatud varude taastumist), muudab nõukogu komisjoni ettepaneku põhjal kvalifitseeritud häälteenamusega esimeses lõikes sätestatud TACi piiranguid vastavalt NAFO otsusele. |

Muudatusettepanek 5

Artikli 5 lõige 4

4. Iga liikmesriik jaotab oma süvalesta kvoodi lõikes 1 nimetatud loendisse kantud aluste vahel. Liikmesriigid teavitavad komisjoni kvootide jaotamisest igal aastal hiljemalt 15. detsembriks. | 4. Iga liikmesriik võtab vajalikud meetmed, et jaotada oma süvalesta kvoot lõikes 1 nimetatud loendisse kantud aluste vahel. Liikmesriigid teavitavad komisjoni kvootide jaotamisest igal aastal hiljemalt 15. jaanuariks. |

Muudatusettepanek 6

Artikli 6 lõige 3

3. Kui vastavalt lõike 1 punktile b edastatud süvalesta kogused arvatakse olevat ammendanud 70% liikmesriigi kvoodist, peavad kaptenid edastama punktis b nimetatud aruanded iga päev. | 3. Kui vastavalt lõike 1 punktile b edastatud süvalesta kogused arvatakse olevat ammendanud 70% liikmesriigi kvoodist, peavad kaptenid edastama punktis b nimetatud aruanded igal kolmandal päeval. |

Muudatusettepanek 7

Artikli 7 lõige 1

1. Laeva alapiirkonnas 2 ja rajoonides 3K, 3L, 3M, 3N ja 3O viibimise ajal pardal hoitavaid süvalesta koguseid tuleb pardal säilitada eraldi ülejäänud saagist ning need peavad olema selgelt märgistatud. | 1. Võttes arvesse laevapere ja laeva liikumise ohutust, mis mõlemad kuuluvad laeva kapteni vastutusalasse ning pädevusse, tuleb laeva alapiirkonnas 2 ja rajoonides 3K, 3L, 3M, 3N ja 3O viibimise ajal pardal hoitavaid süvalesta koguseid pardal säilitada eraldi ülejäänud saagist ning need peavad olema selgelt märgistatud. |

Muudatusettepanek 8

Artikkel 8

Artikkel 8 Püügipäevikusse kantud hinnanguliste koguste lubatud kõikumine Erandina komisjoni määruse (EMÜ) nr 2807/83 artikli 5 lõikes 2 ja komisjoni määruse (EMÜ) nr 2868/88 artikli 9 lõikes 2 sätestatust on pardal hoitavate koguste hindamisel (kilogrammides) lubatud kõikumine 5% püügipäevikusse märgitud kogustest. | kustutatud |

Muudatusettepanek 9

Artikli 9 lõige 4 a (uus)

| 4 a. Käesolevas artiklis sätestatud meetmed kehtivad üksnes artiklis 4 osutatud kalapüügilube omavatele kalalaevadele. |

Muudatusettepanek 10

Artikli 10 lõige 1 a (uus)

| Käesolevas artiklis sätestatud meetmed kehtivad üksnes artiklis 4 osutatud kalapüügilube omavatele kalalaevadele. |

[1] ELTs seni avaldamata.

--------------------------------------------------